
24-TA-782: Rīkojuma projekts (Vispārīgais)
Par nekustamo īpašumu daļu pirkšanu gājēju un velosipēdu ceļa būvniecības projekta īstenošanai gar valsts reģionālo autoceļu P76 “Aizkraukle-Jēkabpils” posmā no Salas ciema līdz Jēkabpilij

1.3. Pašreizējā situācija, problēmas un risinājumi
	Priekšlikums
Lūdzam Tiesību akta lietai pievienot dokumentus, kas apliecina, ka abām rīkojuma 1.1. apakšpunktā minētā nekustamā īpašuma kopīpašniecēm ir paziņots par Taisnīgas atlīdzības par sabiedrības vajadzībām atsavināmo nekustamo īpašumu noteikšanas komisijas 2024. gada 14.marta sēdi.

Pamatojums: Atbilstoši Tiesību akta lietai pievienotajiem paskaidrojošajiem dokumentiem uz atsavināmo nekustamo īpašumu “Līči” (nekustamā īpašuma kadastra Nr.5686 002 0078) ir nostiprinātas īpašuma tiesības divām fiziskām personām katrai 1/2 domājamās daļas apmērā. Savukārt Tiesību akta lietai ir pievienots valsts sabiedrības ar ierobežotu atbildību “Latvijas Valsts ceļi” 2024. gada 31. janvāra paziņojums Nr.4.9/1901 "Par nekustamā īpašuma “Līči”, Salas pagasts, Jēkabpils novads, daļas atsavināšanu gājēju-velosipēdistu ceļa gar autoceļu P76 Aizkraukle–Jēkabpils posmā no Salas ciemata līdz Jēkabpilij 38,65 km līdz 42,57 km būvprojekta īstenošanai", kas adresēts tikai vienai no kopīpašniecēm (V.U.), bet nav pievienots dokuments, kas apliecinātu, ka arī otra kopīpašniece  (L.P.) ir uzaicināta uz attiecīgo atlīdzības komisijas noteikšanas sēdi.

